section_heading: Objava
paragraph_text: Album je objavljen 1995. godine na ploči, u limitiranom izdanju od 300 kopija, koje je objavila diskografska kuća Warmaster Records, koju je vodio bubnjar kolumbijskog death metal-sastava Masacre, Mauricio "Bull Metal" Montoya, koji je također bio Euronymousov dopisni prijatelj. Originalna inačica sastojala se od pjesama s koncerta u Sarpsborgu, 28. veljače 1990. godine. Ime albuma i logotip sastava bio je u zlatnoj boji.